
Kasutusloa andmine (Kibuvitsa tn 10)
1. ASJAOLUD JA MENETLUSE KÄIK

19.12.2019.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 14033) Kibuvitsa tn 10 kinnistul asuva aiamaja (ehitisregistri kood 120852537)  kasutamiseks koos aiamaja auditi aruandega (töö nr 5/2019 koostaja OÜ TADE Ehitus). Auditiaruande kohaselt on hoone kasutamine ohutu.
20.12.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1911371/28403, menetluse nr 198912 mis suunati ehitusseadustiku § 54 lg 6 kohaselt ehitisregistri kaudu Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele kooskõlastamiseks.  

27.12.2019 kõik menetlusse kaasatud isikud kooskõlastasid kasutusloa taotluse kasutusloa väljastamiseks. Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  punkti 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba  Kibuvitsa tn 10 kinnistul oleva aiamaja kasutamiseks (ehitisregistri kood  120852537, auditi aruanne töö nr 5/2019, koostaja OÜ TADE Ehitus).
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

